**Конспект за провеждане на изпит по**

**Информационно право**

**I. Обща информация**

|  |  |
| --- | --- |
| Специалност | Право |
| Форма на обучение | Редовна |
| Вид на дисциплината | Избираема |
| Водещ преподавател | д-р Димитрина Стоименова |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | 30 |

**II. Тематично съдържание на учебния курс**

1. Информационното право като учебна дисциплина. Предмет, метод, система и източници на информационното право.

2. Понятие за Интернет. История на създаването на Интернет. Същност, структурни особености на глобалната мрежа.

3. Електронен подпис. Електронен документ. Доставчици на удостоверителни услуги.

4. Електронна търговия. Задължения на доставчиците на услуги на информационното общество. Правен режим на търговските съобщения.

5. Защита на интелектуалната собственост във виртуалната среда. Авторското право и интернет. Правен режим на домейн имената.

6. Защита на потребителите на услуги на информационното общество.

7. Електронно управление. Предоставяне на електронни административни услуги.

8. Електронно правосъдие.

9. Защита на личните данни. Административен контрол.

10. Достъп до обществена информация. Повторно използване на информация от обществения сектор. Правен режим на класифицираната информация.

11. Изкуствен интелект. Юридическа характеристика. Етични проблеми.

**III. Материали за самостоятелна подготовка**

1. ***Учебници***

*Кискинов, В.,* Правната система. Ч. I. Онтология и методология, Университетско издателство „Св. Кл. Охридски“, София, 2019

*Кискинов, В.,* Правната система. Ч. II. Състав и действие, Университетско издателство „Св. Кл. Охридски“, София, 2019

*Кискинов, В.,* Българско и европейско информационно право - Том 1, София, Сиела, 2005

*Димитров, Г.,* Право на информационните и комуникационни технологии. Гражданскоправни аспекти. Част I; Фондация „Право и интернет“, София, 2014

*Димитров, Г.,* Право на информационните и комуникационни технологии. Административноправни и технологични аспекти. Част II; Фондация „Право и интернет“, София, 2014

***2. Монографии и др.***

*Цакова, И., Интернет право „.бг”, Парадигма, София, 2014*

*Кискинов, В.,* Електронно правителство, София, Сиби, 2003

*Кискинов, В.* Непоискани електронни съобщения. - В: Съвременно право, 2005, № 7, с. 7-19.

*Колев, Т., Цакова, И.,* Право и интернет, Университетско издателство „Св. Климент Охридски”, София, 2015, http://eulawcentre.org/publikacii/e-knigi/

*Цакова, И.,* Електронният документ като доказателство в гражданския процес, София, изд. Авангард Прима, 2018 г.

*Цакова, И.,* Монография. Домейн имена. Субективни права върху домейни и възможности за правно регулиране, София, 2012

*Ковачева, Д.,* Новите субекти на правото – сред нас ли са системите с изкуствен интелект?, сп. De Jure, Брой 2/2022 (25)

*Ставру, С.,* Електронните лица, нови употреби на правосубектността, Научни четения на тема „правни норми и правни принципи, сборник доклади от научна конференция, с. 494, СУ „Св. Климент Охридски“, С. 2017.

***3. Електронни ресурси***

Министерство на електронното управление - <https://egov.government.bg/>

Стратегия за развитие на електронното управление в Република България 2019 - 2025 г. -https://e-gov.bg/wps/portal/agency/strategies-policies/e-management/strategic-documents

Последна актуализация - **2023 г.**

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Прилагат се различни форми на изпитване (писмена – тест и/или теоретични въпроси; устна; съчетание от двете форми). Цел – обективна проверка на усвоени знания.

При явяването си студентите се легитимират със студентска книжка. Ако задачите включват казуси, студентите могат да ползват законодателство само на хартиен носител. Не се разрешава ползването на помагала, е-устройства и самоволното напускане на залата.

**4. Критерии за оценяване**

Успешно завършилите обучението по тази учебна дисциплина трябва да покажат:

4.1. Знания по:

* Същността на основните понятия и институти, с които борави информационното право;
* Правната регулация на обществените отношения, пораждащи се във виртуалната среда и свързани с дигитализацията на дейностите.

4.2. Умения по:

* Самостоятелно и точно боравене с основни понятия и институти на информационното право;
* Тълкуването и адекватното прилагане на правната уредба спрямо зададени фактически ситуации;
* Навременното идентифициране на конкретен проблем, засягащ определена правна сфера, свързана с виртуалната среда и ефективни способи за справяне с него;
* Анализ и аргументиране (писмено и/или устно) на решение по казуси или становище от изучаваната материя;
* Самостоятелно боравене с обществена информация от електронни регистри, извършване на електронни изявления, идентифициране на нарушения на авторски права, на правилата за защита на лични данни в мрежата и др.)

4.2. Критерии - знанията да са адекватно приложени по зададените казусни/тестови ситуации/теоретични въпроси.

За да получат оценка, която е по-висока от слаба, студентите трябва да покажат стабилни знания по изпитния материал, независимо от приложената форма на изпитване.

Оценка Отличен (6) се поставя при изпълнение на всички критерии по т. 4.1 и 4.2. Оценка Среден (3) се поставя при изпълнение на критериите по т. 4.1. и поне един от критериите по т. 4.2. Мотив за поставяне на останалите успешни оценки е неизпълнението на някои от критериите по т. 4.2.

**5. Особени изисквания**

**Студентите трябва да са усвоили базови познания по изучаваните до/в момента други учебни дисциплини (главно Обща теория на правото). Техническо осигуряване на обучението:  достъп до съвременна научна литература; до принтер, компютър, правно-информационна система, интернет, прожекционен апарат, копирна машина и др.под.;  Зали за лекции и упражнения.**

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.